उनकी संवेदना का आंगन विशाल है. उनके भीतर कौमी शायर भी सांस लेता है, मुहाजिरनामा जिसकी एक उम्दा मिसाल है. 2012 में प्रकाशित शहदाबा उनकी गजलों, नज्मों और मुख्तसर शेरों का संग्रह है. इसमें ज्यादातर उनकी नई गजलें हैं. नज्में पहली बार सामने आई हैं. हालांकि जो कमाल उनकी गजलों में है, वह नज्मों में नहीं. लेकिन उनकी समग्र शायरी का चेहरा उनकी गजलों, नज्मों और प्रचुर मात्रा में लिखे ललित और वैचारिक गद्य से बनता है.